Ludovicus Dei gracia francorum rex, famulis et ministerialibus nostris salutem. Omnibus vobis notum fieri volumus quod fratribus de Cisterciis et omnibus ejusdem ordinis abbatiis, pro amore Dei, perpetuo concessimus ne illi sive eorum famuli, quidquid emant vel vendant in tota terra nostra, peagium, teloneum seu aliquam consuetudinem donent nec ab eis exigatur.